Sarimah Ibrahim

Che Puan Sarimah Ibrahim atau lebih mesra disapa "Kak Mah" (lahir 19 Februari 1978) merupakan seorang pengacara, penyampai radio, penyanyi serta pelakon berdarah kacukan Melayu, Cina, Irish dan Itali.

 Kehidupan awal 
Che Puan Sarimah Ibrahim telah dilahirkan pada 19 Februari 1978 di Dublin, Ireland. Bapanya yang berasal dari Johor berdarah campuran Melayu dan Cina manakala ibunya yang berasal dari Ireland berdarah campuran Irish dan Itali.

Beliau fasih bertutur dalam tiga bahasa termasuk Inggeris, Bahasa Malaysia dan juga Perancis. Beliau merupakan anak sulung dari empat adik beradik.

 Pendidikan 
Beliau pernah mendapat pendidikan awal di Emirates International School, Dubai dan juga Wesley College, Dublin dimana beliau menerima kelayakan O-Levels. Pencapaian akademik tertinggi beliau adalah memperoleh Advanced Diploma in Psychology dari College of Applied Arts di Singapura dan Bachelor's Degree of Psychology dari HELP University di Malaysia.

Kerjaya
Beliau bermula sebagai Model Iklan- Sprite, Hexos, Telekom, Clairol Herbal Essences, Ribena dan Dynamo.

Antara lakonan beliau dalam filem Puteri Impian 2, Janji Diana, Gerak Khas 3 dan MX3. 

Beliau telah mengendalikan lebih dari 400 show corporate antara clientele: Maybank, HSBC, Chanel, Sime Darby, Panasonic, Petronas dll.

Bermula sebagai Pengacara The Disney Channel Pada 1998 dan sebagai bintang NTV7 pada tahun yang sama. Beliau pernah menjadi Pengacara AIM, AJL dan Memenangi Anugerah Pengacara Terbaik Anugerah Seri Angkasa, AIM Artis Baru Terbaik 2002. 

Pada tahun 2009, beliau telah dipilih untuk menjadi pengacara bagi program Fail Sulit AF, Konsert Akademi Fantasia,  The Biggest Loser Asia Musim 1 di Hallmark Channel, juga Program Realiti IKON Malaysia dan IKON ASEAN yang telah disiarkan di Astro Hallmark Channel Asia. Beliau juga merupakan juruhebah radio bagi stesen radio Era FM, Red FM, dan juga Mix FM.

 Kehidupan peribadi 
Che Puan Sarimah Ibrahim pernah berkahwin dengan jejaka Australia, Amir Andrew Abdullah (nama asal Andrew John Browning) pada 13 Mei 2006. Namun, perkahwinan mereka hanya berkekalan selama tiga tahun apabila mereka mengambil keputusan untuk bercerai pada 15 Mei 2009.

Pada 2 April 2015, beliau telah berkahwin dengan Yang Mulia Tunku Nadzimuddin bin Tunku Mudzaffar yang juga merupakan cucunda kepada Yang di-Pertuan Besar Negeri Sembilan yang ke-10, Tuanku Ja’afar dan Tunku Ampuan Najihah. Ayahanda mentuanya ialah Yang Mulia Tunku Kecil Besar Tunku Mudzaffar bin Almarhum Tunku Mustapha manakala bonda mentuanya ialah Yang Amat Mulia Tunku Dara Tunku Naquiah binti Almarhum Tuanku Ja'afar. 

Pasangan ini sebelumnya telah bertunang pada 27 September 2014. Mereka kemudiannya telah mengadakan majlis perkahwinan secara tertutup yang telah diadakan di sebuah hotel di Kuala Lumpur dan hanya dihadiri oleh kaum kerabat dan keluarga terdekat sahaja. 

Setelah perkahwinannya bersama Tunku Nadzimuddin atau lebih dikenali sebagai Tunku Jamie, beliau telah dikurniakan gelaran Che Puan iaitu gelaran yang dikurniakan kepada isteri kerabat diraja yang berasal daripada golongan orang kebanyakan (rakyat biasa) dengan panggilan hormat Yang Berbahagia.

Che Puan Sarimah Ibrahim dan Tunku Jamie telah dikurniakan seorang anak perempuan bernama Yang Mulia Tunku Sofia Najihah. Cahaya mata pertama mereka telah dilahirkan pada 19 Julai 2019.

Diskografi

Sarimah (2001)

 Anugerah dan pencalonan 
 Tahun Anugerah Kategori Penerima/ Karya tercalon Keputusan2025 Anugerah Melodi Terhangat 2025  Anugerah Selebriti Drama Sangat Terhangat    Anugerah Bintang Popular Berita Harian ke-37 Aktres TV Popular  

Filemografi

Filem 
 Tahun Tajuk Watak  Catatan 1998 Puteri Impian 2 Lisa Filem pertama  2000 Mimpi Moon Lin2003 Janji Diana Sabrina MX3 Marisa Pelakon undangan 2005 GK3 The Movie Inspektor Farah 2014 Apokalips X Zara Penampilan khas 2026 Pewaris Susuk  Seroja  

Drama
 Tahun Tajuk Watak Saluran TV Catatan2023 Jack Yusof Dirinya sendiri  Astro Ria Drama pertama Riot!: Rebel With A Cause Lydia Astro Premier2024 Lelaki Itu Syarifah Qaidah TV3 Ternyata Sebuah Bahagia Jeanice  Astro Ria

Sitkom
 Tahun Tajuk Watak Saluran TV Catatan  2000 Spanar Jaya (Musim 2) Jenny NTV7 Sitkom pertama, pelakon undangan 

Televisyen
 Tahun Tajuk Peranan Saluran TV1996The Attic ShowPengacaraTV21998”Disney Buzz”PenyampaiThe Disney Channel1999The RIM Chart ShowPengacara NTV71999–2001KIDS@NTV72000The Oreo ZoneTV32001Malaysia 2020TV22003Anugerah Juara Lagu ke-18TV32004Anugerah Juara Lagu ke-192006GalaksiTV92007IKONAstro Ria2008Diari Akademi FantasiaRadar AF72009Diari Akademi FantasiaTirai Akademi Fantasia 7Tangkap MuatThe Biggest Loser AsiaHallmark Channel Asia2010Akademi Fantasia 8Astro Ria2012Tourism Malaysia VideoCNN Go on Air: Kuala LumpurPenyampaiCNN2014Football Focus with MYEGPengacaraAstro Supersport2015BellaNTV7Sarimah’s 2 Sen WebshowFeefo.tv2017The Sarimah ShowTV32018“Awak Ok?”  Mental Health Awareness ShowOnline Selangor Government2022Vazz Vaganza (Musim 9)Astro RiaFestival Filem Malaysia ke-32TV22023Anugerah Ikon Sukan Harian MetroTV92024TikTok Awards Malaysia 2024TV32025Talk To My Manager Juri Tetap Astro RiaSidang Kemuncak ASEAN ke-47Pengacara TV2Festival Filem Malaysia ke-342025–2026Tumpah Teh with Sarimah IbrahimAstro Ria

Panggilan dan gelaran

 19 Februari 1978 - 13 Mei 2006 : Cik Sarimah binti Ibrahim
 13 Mei 2006 - 15 Mei 2009 : Puan Sarimah binti Ibrahim
 15 Mei 2009 - 2 April 2015 : Cik Sarimah binti Ibrahim
 2 April 2015 - kini : Yang Berbahagia Che Puan Sarimah binti Ibrahim

Rujukan

Pautan luar 


Kategori:Kelahiran 1979
Kategori:Orang hidup
Kategori:Pengacara televisyen Malaysia
Kategori:Pelakon wanita Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Penyanyi wanita Malaysia
Kategori:Penyampai radio Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Melayu
Kategori:Orang Malaysia berketurunan Cina
Kategori:Muslim Malaysia
Kategori:Orang Malaysia berketurunan Ireland
Kategori:Orang Malaysia berketurunan Itali
Kategori:Artis Positive Tone
Kategori:Kerabat diraja Asia